*Akit nekem ad az Atya, az mind énhozzám jön, és aki énhozzám jön, azt én nem küldöm el;* (Jn 6,37)

Micsoda együttműködés! Az Atya ad, és akiket Ő ad, azok biztosan maradhatnak. Nem kérdés. Aki Jézushoz jön, egyben az Atyával is találkozik. Jézus mondja is egy helyen: Én és az Atya egyek vagyunk (tökéletes egységben vagyunk). Ebbe a tökéletes kapcsolatba kerülünk, amikor elfogadjuk Jézus kereszthalálát.

Az Atya ad és Jézus nem küld el. Ott a helyünk ebben a kapcsolatban.

Kételkedve kérdezheti valaki: és ha engem nem akar adni az Atya? Rossz a kérdés! *„Mert úgy szerette Isten a világot, hogy az Ő egy szülött Fiát adta, hogy aki hisz Benne el ne vesszen, hanem örök élete legyen”* (Jn 3,16) Nem csak az emberek egy meghatározott csoportjáért, hanem minden emberért meghalt Jézus. Ez bizonyítja azt, hogy mindenkit adni akar az Atya! Téged is! *Vadon Gyula*